PATVIRTINTA
Plungės r. Liepijų mokyklos 2022 m. balandžio 29 d. įsakymu Nr. (1.13)-V1-158
(pakeitimai ir papildymai:
2023 m. rugsėjo 29 d. direktorės įsakymu Nr. (1.13)-V1-413),
2026 m. rugpjūčio 14 d. direktorės įsakymu Nr. (1.13)-V1-403)

PLUNGĖS R. LIEPIJŲ MOKYKLOS DARBUOTOJŲ KOMANDIRAVIMO IR APMOKĖJIMO,   NETARNYBINIO AUTOMOBILIO NAUDOJIMO TARNYBOS REIKMĖMS TVARKOS APRAŠAS

I. BENDROSIOS NUOSTATOS

1. Tarnybine komandiruote laikomas darbuotojo, dirbančio pagal darbo sutartį, išvykimas tam tikram laikui iš nuolatinės darbo vietos įstaigos vadovo arba jo įgalioto asmens siuntimu atlikti tarnybinio pavedimo (Lietuvos Respublikos Vyriausybės 2004 m. balandžio 29 d. nutarimas Nr. 526 „Dėl tarnybinių komandiruočių išlaidų apmokėjimo biudžetinėse įstaigose taisyklių patvirtinimo“; 2018 m. balandžio 18 d. nutarimo Nr. 383 redakcija, įsigaliojusi nuo 2018 m. birželio  1 d., visi paskesni papildymai ir pakeitimai). 
2. Netarnybinis automobilis – mokyklos darbuotojo teisėtu pagrindu valdomas automobilis, naudojamas tarnybos reikmėms, už kurio naudojimą gali būti mokama kompensacija siekiant padengti degalų įsigijimo išlaidas.
3. Mokyklos darbuotojai: direktorius, direktoriaus pavaduotojai ugdymui, skyriaus vedėja(s) ugdymui, mokytojai, ūkvedžiai  gali  naudotis asmeniniais automobiliais tarnybos reikmėms (t. y. vykstant į pasitarimus, seminarus, konferencijas, egzaminus, mokyklos ūkiniais reikalais).
4. Šios taisyklės paruoštos vadovaujantis Lietuvos Respublikos Vyriausybės 2009 m. gegužės 27 d. nutarimu Nr. 543 „Dėl pavyzdinių tarnybinių lengvųjų automobilių naudojimo biudžetinėse įstaigose taisyklių patvirtinimo“ ir šio nutarimo pakeitimais ir papildymais. 
5. Plungės r. Liepijų mokyklos (toliau – mokykla) netarnybinių automobilių naudojimo tarnybos reikmėms tvarkos aprašas (toliau – aprašas) nustato mokyklos darbuotojų teisėtu pagrindu valdomo lengvojo automobilio naudojimo tarnybos reikmėms, už kurio naudojimą gali būti mokama kompensacija, siekiant padengti degalų įsigijimo išlaidas, naudojimo ir degalų apskaitos tvarką.

II. APMOKĖJIMAS

6. Direktoriaus įsakymu komandiruotam (vykstančiam) darbuotojui, gavus raštišką jo prašymą, apmokama:
6.1. dienpinigiai – vadovaujantis 2004 m. balandžio 29 d. Lietuvos Respublikos Vyriausybės nutarimu Nr. 526 ,,Dėl dienpinigių ir kitų komandiruočių išlaidų apmokėjimo“;
6.2. gyvenamojo ploto nuomos išlaidos;
6.3. kelionės išlaidos;
6.4. registravimosi renginyje mokesčio išlaidos.
7. Visos komandiruotės išlaidos atlyginamos tik pateikus išlaidas patvirtinančius dokumentus.
8. Mokyklos darbuotojams, direktoriaus įsakymu vykstantiems į tarnybines komandiruotes, seminarus, olimpiadas, parodas, konkursus, valstybinius brandos egzaminus (kai darbuotojas paskirtas egzamino vykdytoju arba vertintoju)  ir kt., leidžiama vykti asmeniniu transportu šia tvarka:
8.1. darbuotojas mokyklos direktoriui pateikia prašymą dėl leidimo vykti savo transportu ir kelionės išlaidų kompensavimo. Kartu su prašymu darbuotojas pateikia automobilio registracijos liudijimo kopiją;  
8.2. po kelionės komandiruotas asmuo per 5 darbo dienas pateikia komandiruotės dieną įsigytų degalų pirkimo kasos čekį;
8.3. gavusi visus dokumentus mokyklos raštvedė, vadovaudamasi Google Maps duomenimis, užpildo aprašo priedą, apskaičiuoja kelionės išlaidas ir parengia mokyklos direktoriaus įsakymą dėl kelionės išlaidų kompensavimo;
8.5. kelių eismo įvykio atveju mokykla už padarytą žalą asmeniniam transportui bei darbuotojo  sveikatos būklę neatsako.
8.6. Mokyklos  darbuotojai su šios tvarkos aprašu supažindinami elektroninėmis priemonėmis (el. paštu, DVS KONTORA“).

III. BAIGIAMOSIOS NUOSTATOS

8.7. Asmenys, pažeidę šių Taisyklių reikalavimus, atsako teisės aktų nustatyta tvarka.             






































Plungės r. Liepijų mokyklos  darbuotojų komandiravimo ir apmokėjimo, netarnybinio automobilio naudojimo tarnybos reikmėms tvarkos aprašo 
           priedas			
	
					
20..... m. ....................................... mėn. ........... d.
Plateliai


Automobilio markė ................................................................................................................................

Modelis. Kubatūra (galia) ......................................................................................................................

Automobilio savininko vardas, pavardė ................................................................................................

Automobiliu vykusio darbuotojo vardas, pavardė ................................................................................

Maršrutas ir  atstumas kilometrais (pagal Google MAPS)  - ..............................................................................................................................................................
...............................................................................................................................................................
..............................................................................................................................................................

Kuro rūšis, kaina ir norma 100 km. ..................................................

Kompensuojama pinigų suma ...............................................................................................................
apskaičiuojama remiantis formule: 
(faktiškai nuvažiuotas kelias km. × kuro norma l/100 km.) × kuro kaina (remiantis kasos čekiu)


Atsakingų asmenų parašai:


Į komandiruotę vykęs asmuo (vardas, pavardė, parašas) .......................................................


	
